钦定古今图书集成/明伦汇编/官常典/第730卷 > 刘德基
## 钦定古今图书集成/明伦汇编/官常典/第730卷 > 刘德基

按《金史忠义传》：“德基，大兴人。贞祐元年，特赐同进士
出身，守官边邑，夏兵攻城，德基坐厅事，积薪其旁，谓
家人曰：‘城破即焚我’。及城破，其家人不忍纵火，遂被
执，胁使跪降，德基不屈。同僚故人绐夏人曰：‘此人素
病狂，故敢如此’。德基曰：‘为臣子当如此尔，吾岂狂邪夏人壮其义，乃系诸狱，冀其改图。已而召问，德基大”
骂，终不能从，曰：“吾岂苟生者哉！”遂害之。赠朝列大夫、
同知通远军节度使事。